VS000452
Datum: 1986-09-25T02:00:00.000+02:00
datum_sodbe_i_stopnje: 1997-01-20T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe prsne in trebušne votline in njihove posledice
fischer: hudi primeri
odskodnina: 8000000 SIT
opombe: II Ips 557/98. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Poškodba s strelnim orožjem.

## Poškodba

Strelna in izstrelna rana na levi podlahti ter strelna rana na levi strani prsnega koša.

## Telesne bolečine

2000000 SIT Precej intenzivne in hude telesne bolečine 5 dni, bolečine srednje intenzivnosti še nadaljnje tri tedne. Tožnik je zaradi hudih bolečin redno in večkrat dnevno prejemal močna sredstva za lajšanje teh bolečin. Bolečine srednje in manjše intenzivnosti so trajale še nadaljnjih 24 ali 25 dni, pri čemer je imel bolečine srednje intenzivnosti tudi v obdobju, ko je bil po škodnem dogodku že tretjič hospitaliziran in to približno od 5 do 7 dni. Občasne bolečine manjše intenzivnosti je imel tudi pozneje, ko je bil že doma in je jemal zdravila proti bolečinam. Zaradi težav v trebuhu jemlje ta zdravila tudi danes.

#### Hospitalizacija

Dolgotrajno in intenzivno zdravljenje v bolnišnicah s številnimi neprijetnostmi.

#### Nevšečnosti med zdravljenjem

Težave zaradi torakalne drenaže, torakalne punkcije, nazogastrične sukcije in aplikacije intravenskih katetrov.

## Strah

1000000 SIT Hud sekundarni strah se je pri tožniku pojavil v času zdravljenja, ko se je resno in upravičeno zbal tudi za svoje življenje in za svojo celovito prihodnost.

## Zmanjšanje življenjske aktivnosti

5000000 SIT Zaključna diagnoza tožnikovega zdravstvenega stanja: kronično vnetje trebušne slinavke po strelni poškodbi levega prsnega koša in trebušnega predela, ni vezana na ugodno prognozo. Pankreatične komplikacije se običajno ponavljajo tako, da bolnik pogosto čuti bolečine v trebuhu, ki se izžarevajo tudi v smeri proti križu. Na podlagi opisanih okoliščin je izvedenec tožnikovo splošno invalidnost ocenil na delež 50 %. Do 15 % gre splošno zmanjšanje življenjskih sposobnosti pripisati posledicam, ki zadevajo zmanjšanje vitalnosti pljučne kapacitete; do 30 % so zmanjšane tožnikove življenjske sposobnosti zaradi kroničnega pankreatitisa; zadnjih 5 % pa je treba pripisati psihični dekompenzaciji, kot neposredni posledici spornega škodnega dogodka.

---

ZOR člen 200, 203